CELEX: 62017TN0461
Language: hr
Date: 2017-07-25 00:00:00
Title: Predmet T-461/17: Tužba podnesena 25. srpnja 2017. – TN protiv ENISA-e

16.10.2017   
            
            
               HR
            
            
               Službeni list Europske unije
            
            
               C 347/31
            
         Tužba podnesena 25. srpnja 2017. – TN protiv ENISA-e
   (Predmet T-461/17)
   (2017/C 347/40)
   Jezik postupka: engleski
   
      Stranke
   
   
      Tužitelj: TN (zastupnici: L. Levi i A. Blot, odvjetnici)
   
      Tuženik: Agencija Europske unije za mrežnu i informacijsku sigurnost (ENISA)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi ENISA-inu odluku od 25. studenoga 2016., kojom ona povlači ponudu za zapošljavanje, u skladu s kojom je tužitelj trebao biti imenovan za voditelja korporativnih usluga i odnosa sa zainteresiranim stranama;
            
         
               —
            
            
               poništi ENISA-inu odluku od 20. travnja 2017. o odbacivanju pritužbe tužitelja;
            
         
               —
            
            
               dodijeli tužitelju naknadu za pretrpljenu imovinsku i neimovinsku štetu;
            
         
               —
            
            
               naloži ENISA-i snošenje svih troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na tomu da je tuženik povrijedio svoje ugovorne obveze u odnosu na tužitelja.
               
                           —
                        
                        
                           Tužitelj tvrdi da se ponudu nije moglo povući jer je ugovor već bio sklopljen i osporava tuženikove argumente o suprotnome.
                        
                     
         
               2.
            
            
               Drugi tužbeni razlog, koji se temelji na nepravilnoj obradi tužiteljevih osobnih podataka i povredi članka 12. Uvjeta zapošljavanja ostalih službenika Europske unije, povredi obveze dužne pažnje i povredi prava na dobru upravu.
            
         
               3.
            
            
               Treći tužbeni razlog, koji se temelji na povredi prava na saslušanje.
               
                           —
                        
                        
                           Tužitelj nije saslušan prije donošenja pobijane odluke o povlačenju ponude za zapošljavanje.